text: Dyre huse ligger i Vejle
  25 maj 2011 kl. 06.42
  Sydjyllands dyreste hus ligger i Vejle.
   
  Boligsiden.dk har lavet en Top 10 over de dyreste huse, der har været til salg i Syddanmark gennem de seneste 19 år.
  Førstepladsen indtages af en villa på Selsbjergvej i 7120 Vejle Øst. Det hus blev i august 2006 solgt for 45 millioner kroner. Omregner man det til dagens priser, svarer det til 50,5 millioner kroner.
  Listen viser, at de dyreste huse i Sydjylland  - udover Vejle - ligger i Kolding, Fredericia og Børkop.
  